BASHKIA VAU DEJËS
SHPALLJE PËR LËVIZJE PARALELE DHE PRANIM NË SHËRBIMIN CIVIL NË KATEGORINË EKZEKUTIVE
(SPECIALIST)

Në zbatim të Nenit 22 dhe të Nenit 25, të Ligjit 152/2013 “Për Nëpunësin Civil” i ndryshuar,’ VKM-së Nr.142 datë 12.03.2014, “Për përshkrimin dhe klasifikimin e pozicionëve të punës në institucionet e administratës shtetrore dhe institucionet e pavarura” i ndryshuar ; si dhe të Kreut II, III, IV dhe VII, të Vendimit Nr. 243, datë 18/03/2015, të Këshillit të Ministrave “Për pranimin, lëvizjen paralele, periudhën e provës dhe emërimin në kategorinë ekzekutive, Bashkia Vau Dejës, shpall procedurat e lëvizjes paralele dhe të pranimit në shërbimin civil për kategorinë ekzekutive, për pozicionet:

· 1 (një) Specialist në Sektorin e Buxhetit dhe Financës, Drejtoria Ekonomike
· 1(një) Specialist në Sektorin e Kontrollit dhe Borxhit Tatimor, Drejtoria Ekonomike

Lloji i diplomës:		Diplomë në Shkencat Ekonomike
Niveli minimal i diplomës:	Bachelor
Kategoria e pagës:		IV-a- III-b

Afati për dorëzimin e dokumentave për:
LËVIZJE PARALELE:			18.04.2022
PRANIM NË SHËRBIMIN CIVIL:	25.04.2022

Përshkrimi i Punës për Specialistin e Buxhetit dhe Financës:

1. Është përgjegjës për mbajtjen në rregull dhe sipas standarteve të përcaktuara të librave të zyrës.
2. Bën formulimin e urdhër-pagesave, çeqeve, xhirimeve, me të gjitha ekstremet përkatëse pasi këto janë kontrolluar më parë nga përgjegjësi i sektorit me dokumentacionin shoqërues.
3. Here pas here ndjek në thesar ecurinë financiare të institucionit dhe bën të gjitha likujdimet si investime, blerje të vogla, fatura të tjera.
4. Përpilon urdhër-pagesa për paga sigurime shoqërore, tatime, ndihme ekonomike, paaftësi dhe invaliditet çdo muaj dhe i dërgon për likujdim në degën e thesarit.
5. Bën lidhjen e shpenzimeve dhe të ardhurave në çdo muaj, në mënyrë progresive.
6. Bën hedhjen e planeve mujore për shpenzimet dhe të ardhurat, për zërat e ndryshme të dhëna këto nga seksioni i buxhetit
7. Bën çdo ditë regjistrimin për secilën urdhër-pagesë sipas shpenzimeve të likujdura nga Thesari.
8. Kryen në çdo kohë dhe detyra të tjera që ja jep verbalisht ose me shkrim përgjegjësi i sektorit.

Përshkrimi i Punës për Specialistin e Kontrollit dhe Borxhit Tatimor:

1. Është përgjegjës për kontrollin në terren, duke evidentuar, hartuar dhe ndjekur të gjitha subjektet të cilët zhvillojnë aktivitetin brenda territorit të Bashkisë Vau Dejës për të cilën përgjigjet.
2. Administron Informacione nga institucionet si QKR,Drejtoria Tatimore, agjent dhe institucione të tjera, në funksion të monitorimit të dinamikes se ndryshme të subjekteve të ndryshme mbi evidentimin e biznesneseve me adresë dytesore, sipërfaqen e tatueshme, xhiron vjetore të aktivitetit etj.
3. Të gjitha të dhënat e grumbulluara mbi subjektet duhet të mbahen në regjistrat përmbledhës inividual, ku subjektet janë të regjistruara me të gjitha ekstremet e tyre.
4. I gjithë informacioni i mësipërm mbi subjektet në terren duhet të mbahet dhe në formë elektronike.
5. Ndjek realizimin e të ardhurave nga taksat dhe tarifat vendore dhe mban përgjegjësi për mosrealizimet.
6. Ndjek dhe kontrollon në mënyrë ditore të gjitha subjektet në territor.
7. Evidenton dhe kontrollon masën e detyrimit për taksat dhe tarifat vendore në terren dhe i krahason ato me detyrimet e paguara nga subjektet, detyrime të marra nga sektori i taksave dhe tarifave vendore.
8. Njofton subjektet në terren për masën e detyrimit sipas subjektit të taksës duke i dorëzuar atij një kopje të akt-verifikimit, ndërsa kopjen e dytë e mban vetë specialisti.
9. Informon dhe dorëzon akt-verifikimet, proces-verbalet dhe dokumentacionin përkatës çdo ditë tek drejtoria sipas formularëve të përcaktuar.
10. Raporton pranë eprorit direkt, mbi baza ditore, javore, mujore mbi ndryshimet në të dhënat e subjekteve taksapagues në terren.
11. Kryen kontrolle të vazhdueshme dhe mbanë përgjegjesi për evidentimin e aktivitetit të subjekteve në terren, ndryshimin e vendodhjes së tyre, si dhe elemente të tjerë që ndikojnë në të ardhurat e bashkisë.
12. Dokumenton informacionin e mbledhur në terren mbi ushtruesit e aktivitetit, llojin, sipërfaqen e ndërtesës, truallin si dhe informacione të tjera në lidhje me hapsirat publike, reklama, parkingje të rezervuara, subjektete që ushtrojnë aktivitet, si ambulantet, kioska, etj.
13. Përgatit projekt programin vjetor të të ardhurave nga taksat dhe tarifat sipas zonave ku ai vepron dhe ja paraqet ato drejtorise për miratim.

14. 1. LËVIZJA PARALELE

1.1. KUSHTET PËR LËVIZJEN PARALELE DHE KRITERET E VEÇANTA

Kandidatët duhet të plotësojnë kushtet për lëvizjen paralele si vijon:

1. Të jenë nëpunës civilë të konfirmuar, brenda së njëjtës kategori;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;
4. Të kenë diplomë minimale Bachelor në  Shkencat Ekonomike.

1.2. DOKUMENTACIONI, MËNYRA DHE AFATI I DORËZIMIT

Kandidatët duhet të dorëzojnë me postë ose dorazi në një zarf të mbyllur, në zyrën e  Njësisë së Menaxhimit të Burimeve Njerëzore, të Bashkisë Vau Dejës, këto dokumenta:
1. Letër motivimi për aplikim në vendin vakant.
2. Një kopje të jetëshkrimit (CV).
3. Nje numër kontakti dhe adresën e plotë të vendbanimit.
4. Fotokopje e diplomës.Nëse aplikanti disponon një diplomë të një universiteti të huaj duhet ta ketë të njësuar pranë Ministrisë së Arsimit.
5. Listën e notave.Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar. 
6. Fotokopje e vlerësimit të fundit vjetor.
7. Fotokopje të librezës së punës e plotësuar.
8. Çertifikata ose dëshmi të kualifikimeve, trajnimeve të ndryshme.
9. Fotokopje e letërnjoftimit (kartë Identiteti).
10. Vërtetim të gjendjes gjyqësore dhe shëndetësore.(Dëshmi penaliteti dhe raport mjekësor).
Dokumentat duhet të dorëzohen me postë apo drejtpërsëdrejti brenda datës: 18.04.2022.
1.3. REZULTATET PËR FAZËN E VERIFIKIMIT PARAPRAK
Në datën 20.04.2022 Njësia e Menaxhimit të Burimeve Njerëzore në Bashkinë Vau Dejës do të shpallë në portalin ”Shërbimi Kombëtar i Punësimit”, në faqen zyrtare të Internetit të Bashkisë dhe në stendën e informimit të publikut., listën e kandidatëve që do të vazhdojnë konkurimin , si dhe datën, vendin dhe orën e saktë ku do të zhvillohet intervista.
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore në Bashkinë Vau Dejës, për shkaqet e moskualifikimit në të njëjtën ditë me shpalljen e listës së verifikimit paraprak të kandidatëve në rrugë elektronike përmes e-mailit të paraqitur nga kandidati në dokumentacionin e aplikimit. 
Ankesat nga kandidatët paraqiten në Njësinë e Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve pune nga data e depozitimit të saj.
1.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
Kandidatët do të vlerësohen në lidhje me:
· Ligjin nr. 139/2015 “Për VetëqeverisjenVendore”;
· Ligjin nr. 152/2013 “Për Nëpunësin civil” i ndryshuar;
· Ligjin nr. 44/2015 “Kodin e Procedurave Administrative’’;
· Ligjin nr. 9131, datë 08.09.2003 “Për rregullat e etikës në administratën publike”;
· Ligji nr.10296 dt.08.07.2010 “Për menaxhimin finananciar dhe kontrollin”, i ndryshuar
· Ligji nr. 9761 datë 12.07.1995 “Kodi i Punës i Republikës së Shqipërisë”, i ndryshuar;
· VKM Nr.929 date 17.11.2010 “Për fondin e veçantë” i ndryshuar;
· Udhëzimi nr. 8 datë 09.03.2018 “Për procedurat e përgatitjes, paraqitjes dhe raportimit të pasqyrave financiare vjetore në njësitë e qeverisjes së përgjithshme” 
· VKM nr. 165 datë 02.03.2016 “Për grupimin e njësive të vetëqeverisjes vendore për efekt page dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrativë të vetëqeverisjes vendore”, i ndryshuar;
· Vendim e Këshillit të Ministrave nr. 717 datë 23.06.2009 “Për pagat e punonjësve mbështetës të institucioneve buxhetore”, të ndryshuar;
· VKM nr.997 date 10.12.2010 “Për trajtimin financiar të punonjësve që dërgohen me shërbim jashtë qendrës së punës brenda vendit”.

1.5.  MËNYRA E VLERËSIMIT TË KANDIDATËVE

Në vlerësimin e kandidatëve, përfshihen:
a) vlerësimi i jetëshkrimit të kandidatëve, që konsiston në vlerësimin e arsimimit, të përvojës e të trajnimeve, të lidhura me fushën;
b) vlerësimi me shkrim;
c) intervista e strukturuar me gojë.
Totali i pikëve të vlerësimit të kandidatëve është 100, të cilat ndahen përkatësisht:
a) për vlerësimin e jetëshkrimit (CV) të kandidatëve, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë;
b) për intervistën e strukturuar me gojë, deri në 25 pikë;
c) për vlerësimin me shkrim, deri në 60 pikë.
1.6. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Kandidatët do të vlerësohen nga Komisioni i Brendshëm për Lëvizjen Paralele i ngritur në Bashkinë Vau Dejës, nëpërmjet dokumentacionit të dorëzuar dhe intervistës së strukturuar me gojë.    
Totali i pikëve të vlerësimit të kandidateve është 100 pikë, të cilat ndahen përkatësisht:  
a. 40 pikë për dokumentacionin e dorëzuar i ndarë: 20 pikë për përvojën, 10 pikë për trajnimet apo kualifikimet e lidhura me fushën përkatëse, 10 pikë për çertifikimin pozitiv ose për vlerësimet e rezultateve në punë , në rastet kur procesi i çertifikimit nuk është kryer;
b. 60 pikë për intervistën me gojë;  
Komisioni, në përfundim të vlerësimit, përzgjedh kandidatin, i cili renditet i pari ndër kandidatët që kanë marrë të paktën 70 pikë (70% të pikëve) në rast të kandidatëve me pikë të barabarta, zbatohet parashikimi i pikës 13, të Kreut IV të Vendimit të Këshillit të Ministrave nr.242 dt.18.03.2015 ‘Për plotësimin e vendeve të lira në kategorinë e ulët dhe të mesme drejtuese”.
Në përfundim të vlerësimit të kandidatëve, informacioni për fituesin do të shpallet në portalin “Shërbimi Kombëtar i Punësimit”.

2. PRANIMI NË SHËRBIMIN CIVIL NË KATEGORINË EKZEKUTIVE

2.1. KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil”, i ndryshuar.
Kushtet që duhet të plotësojë kandidati në procedurën e pranimit në shërbimin civil janë: 
1. Të jetë shtetas shqiptar; 
2. Të ketë zotësi të plotë për të vepruar; 
3. Të zotërojë gjuhën shqipe, të shkruar dhe të folur; 
4. Të jetë në kushte shëndetësore që e lejojnë të kryejë detyrën përkatëse; 
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje; 
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për Nëpunësin Civil” i ndryshuar.
7. Të ketë diplomë minimale Bachelor në Shkencat Ekonomike.

2.2. DOKUMENTACIONI, MËNYRA DHE AFATI I DORËZIMIT
Kandidati duhet të dërgojë me postë ose dorazi në një zarf të mbyllur, në Zyrën e Njësisë së Menaxhimit të Burimeve Njerëzore, të Bashkisë Vau Dejës, këto dokumenta:
1. Jetëshkrim i plotësuar në përputhje me dokumentin tip që e gjeni në linkun:
http://www.dap.gov.al/legjislacioni/udhezime-manuale/60-jeteshkrimi-standard
2. Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
3. Fotokopje të librezës së punës (të gjitha faqet që vërtetojnë eksperiencën në punë);
4. Fotokopje të letërnjoftimit (ID);
5.  Vërtetim të gjendjes shëndetësore;  
6. Vetëdeklarim të gjendjes gjyqësore;;
7. Vlerësimin e fundit nga eprori direkt;
8. Vërtetim nga institucioni që nuk ka masë disiplinore në fuqi;;
9. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;
Aplikimi dhe dorëzimi i dokumentave për procedurën e pranimit në kategorinë ekzekutive duhet të bëhet brenda datës 25.04.2022.
2.3. REZULTATET PËR FAZËN E VERIFIKIMIT PARAPRAK
Në datën 27.04.2022 Njësia e Menaxhimit të Burimeve Njerëzore do të shpallë në portalin ”Shërbimi Kombëtar i Punësimit”, në faqen e Internetit të Bashkisë Vau Dejës dhe në stendën e informimit të publikut, listën e kandidatëve që do të vazhdojnë konkurimin, si dhe datën, vendin dhe orën e saktë ku do të zhvillohet testimi me shkrim dhe intervista. 
Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen nga Njësia Pergjegjëse e Menaxhimit të Burimeve Njerëzore, për shkaqet e moskualifikimit në rrugë elektronike nëpërmjet e-mailit.
Ankesat nga kandidatët paraqiten në Njësinë Përgjegjëse të Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve pune nga data e depozitimit të saj.

2.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI ME SHKRIM DHE INTERVISTA

Kandidatët do të testohen me shkrim në lidhje me:
· Ligjin nr. 139/2015 “Për VetëqeverisjenVendore”;
· Ligjin nr. 152/2013 “Për Nëpunësin civil” i ndryshuar;
· Ligjin nr. 44/2015 “Kodin e Procedurave Administrative’’;
· Ligjin nr. 9131, datë 08.09.2003 “Për rregullat e etikës në administratën publike”;
· Ligji nr.10296 dt.08.07.2010 “Për menaxhimin finananciar dhe kontrollin”, i ndryshuar
· Ligji nr. 9761 datë 12.07.1995 “Kodi i Punës i Republikës së Shqipërisë”, i ndryshuar;
· VKM Nr.929 date 17.11.2010 “Për fondin e veçantë” i ndryshuar;
· Udhëzimi nr. 8 datë 09.03.2018 “Për procedurat e përgatitjes, paraqitjes dhe raportimit të pasqyrave financiare vjetore në njësitë e qeverisjes së përgjithshme” 
· VKM nr. 165 datë 02.03.2016 “Për grupimin e njësive të vetëqeverisjes vendore për efekt page dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrativë të vetëqeverisjes vendore”, i ndryshuar;
· Vendim e Këshillit të Ministrave nr. 717 datë 23.06.2009 “Për pagat e punonjësve mbështetës të institucioneve buxhetore”, të ndryshuar;
· VKM nr.997 date 10.12.2010 “Për trajtimin financiar të punonjësve që dërgohen me shërbim jashtë qendrës së punës brenda vendit”;
Kandidatët gjatë intervistës së strukturuar me gojë do të vlerësohen në lidhje me:
a- Njohuritë, aftësitë, kompetencën në lidhje me përshkrimin përgjithësues të punës për pozicionet;
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.

2.5.MËNYRA E VLERËSIMIT TË KANDIDATËVE

Mënyra e vlerësimit të kandidatëve:
Kandidatët do të vlerësohen nga Komiteti i Përhershëm i Pranimit, i ngritur pranë Bashkisë Vau Dejës.
Totali i pikëve të vlerësimit të kandidatëve është 100 pikë të cilat ndahen përkatësisht:
a. 15 pikë për dokumentacionin e dorëzuar;
b. 25 pikë për intervistën e strukturuar me gojë; 
c. 60 pikë për vlerësimin me shkrim.

Komiteti i Përhershëm i Pranimit, në përfundim të vlerësimit, përzgjedh kandidatwt, të cilët renditen të parët me pikët maksimale, për t'u emëruar në pozicionet:
 “Specialist në Sektorin e Buxhetit dhe Financës” dhe “Specialist në Sektorin e Kontrollit dhe Borxhit Tatimor”.

Njoftimi do të bëhet në portalin “Shërbimi Kombëtar i Punësimit”.


NJËSIA E MENAXHIMIT TË BURIMEVE NJERËZORE

